Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 335

(51) Minden forgalmazó szabadon használhatja az internetet a termékei hirdetésére vagy értékesítésére. A forgalmazók korlátozása az internet használata tekintetében csak abban az esetben összeegyeztethetõ a csoportmentesítési rendelettel, ha az interneten történõ hirdetés vagy értékesítés aktív értékesítéshez vezetne más forgalmazók kizárólagos területein vagy fogyasztói csoportjaiban. Általánosságban az internet használata nem minõsül aktív ér- 2002/34/II. szám tékesítésnek az ilyen területeken vagy fogyasztói csoportokban, mivel ez a vásárlók összessége elérésének ésszerû eszköze. Az a tény, hogy ez a hirdetõ saját területén vagy fogyasztói csoportján kívüli hatásokkal is járhat, a technológiából — azaz a könnyû elérhetõségbõl — ered. Passzív értékesítésnek minõsül, ha a vásárló felkeresi a forgalmazó honlapját, kapcsolatba lép a forgalmazóval, és ez a kapcsolat értékesítéshez — és szállításhoz — vezet. Ebben a tekintetben rendszerint nincs szerepe a honlapon vagy a kommunikációban használt nyelvnek. Nem minõsül a honlap alkalmazása aktív értékesítésnek, ha a honlap nem elsõdlegesen a másik forgalmazó részére kizárólagosan biztosított területen vagy fogyasztói csoporton belüli vásárlókat célozza, például kifejezetten az ilyen kizárólagosan biztosított fogyasztók részére rendelkezésre álló szolgáltatók honlapjain elhelyezett bannerek (szalagreklámok) vagy linkek használatával. Az egyéni vásárlók vagy meghatározott fogyasztói csoportok részére kérés nélkül küldött e-mailek azonban aktív értékesítésnek minõsülnek. Ugyanezek vonatkoznak a katalógus útján történõ értékesítésre. Ettõl függetlenül a szállító minõségi követelményeket támaszthat az áruinak viszonteladását célzó internet-honlap tekintetében, hasonlóképpen ahhoz, ahogyan egy szállító általában minõségi követelményeket támaszthat egy üzlettel szemben vagy a reklámozással és hirdetéssel szemben. Az utóbbinak különösen a szelektív forgalmazás esetében lehet jelentõsége. Az internetes vagy katalógus útján történõ értékesítés nyílt megtiltása csak objektív indokok alapján lehetséges. A szállító semmilyen esetben sem tarthatja fenn magának az internetes értékesítés és/vagy hirdetés jogát.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes